Hackney
<s>Hackney ( [Hekni]) službeno engleski London Borough of Hackney , je jedan od 14 borougha Unutrašnjeg Londona (Inner London) metropolitanske grofovije Greater London u kom živi 269,009 stanovnika.</s>

<s>Geografske karakteristike</s>

<s>Hackney leži sjeverno od Londonskog Citya i Tower Hamletsa, a istočna granica mu je rijeka Lea, po terenu koji je nekad pripadao historijskoj Grofoviji Middlesex.</s>

<s>U okviru njegovih granica leže kvartovi, nekadašnja sela (od sjevera prema jugu); Stoke Newington, Upper Clapton, Lea Bridge, Lower Clapton, Dalston, Homerton, Hackney Wick, Hackney, Kingsland, Haggerston, Hoxton i Shoreditch.</s>

<s>Shoreditch koji se nalazi pored Londonskog Citya, ima trgovačko - industrijski karakter, dok ostatak Hackneya uglavnom ima rezidencijalni sa nešto džepova industrije, naročito duž rijeke Lea.</s>

<s>Historija</s>

<s>Borough Hackney osnovan je 1965. spajanjem dotadašnjih Metropolitanskih borougha Shoreditch, Hackney i  Stoke Newington.</s>

<s>Stoke Newington je bio mjesto paleolitskog naselja, koje je kasnije postalo Saksonsko.</s><s>Ostatci rimskog naselja iskopani su u 18. vijeka kod Močvara Hackney, na istoku borougha, području gdje se danas nalaze tereni za nogomet i kriket.</s><s>Shoreditch je dobio ime po jarku koji je ležao nedaleko od londonskih bedema kao dio srednjovjekovne odbrane grada.</s><s>Hoxton je dokumentiran u Domesday Booku 1086., kao mjesto povezano sa kanonicima londonske Katedrale sv. Pavla.</s>

<s>Prvi elizabetijanski teatar nalazio se Shoreditchu od 1576. do 1598., tad je zgrada rastavljena, a materijal prebačen preko Temze u Southwark (Bankside), gdje je iskorišten za gradnju Teatra Globe.</s><s>Od 16. vijeka nadalje po Hackneyu je podignuto dosta dvoraca, a kasnije po Stoke Newingtonu.</s><s>U to vrijeme po Hackneyu je bilo dosta zanatlija koji su izrađivali namještaj, danas se uspomena na njih čuva u Muzeju Geffrye u cehovskoj zgradi iz 1715.</s>

<s>Pisac Daniel Defoe živio je u nekonformističkoj zajednici u Stoke Newingtonu i školovao se u Newington Greenu u školi koju je pohađao i Edgar Allan Poe od 1817. do 1820.</s>

<s>Kako Hackney ima većinom stare kuće, a East End se računa u staromodni predio Londona, to je kao i blizina londonskog centra prvuklo brojne imigrante da se upravo u njemu nasele.</s>

<s>Etničke manjine čine više od 1 / 3 stanovništva borougha, naročito puno ima doseljenika sa Kariba.</s><s>Stamford Hill je značajan centar ortodoksnih Židova.</s>

<s>Znamenitosti</s>

<s>Od značajnih građevina Hackney ima Carski teatar (to je zapravo bilo kino) iz 1901. i zgradu od crvene cigle Sutton, podignutu početkom 16. vijeka.</s>

<s>Muzej Hackney ima eksponate iz lokalne historije.</s>

<s>Velik dio Hackneya čine javni parkovi i zelene površine od Močvara Hackney, Hackney Downsa, parkova; Clissold i Springfield do poljana London i Millfields.</s>

<s>Pobratimski gradovi</s>

<s>Bridgetown, Barbados
 Suresnes, Francuska
 Göttingen, Njemačka
 St.</s><s>George's, Grenada
 Haifa, Izrael
 Presnenski rajon, Rusija
 Oslo, Norveška
 Austin, Sjedinjene Američke Države</s>

<s>Izvori</s>

<s>Vanjske veze</s>

<s>Hackney Council</s>

<s>Administrativna podjela Engleske
London
Greater London</s>

